钦定古今图书集成/明伦汇编/官常典/第739卷 > 汪珙
## 钦定古今图书集成/明伦汇编/官常典/第739卷 > 汪珙

按《宛平县志》：“珙字克庸，成化元年顺天解元，丙戌进
士，历官户部郎中。时威宁伯王越督师，珙为之理饷，
斟酌损益，区画攸当。升山东参议，以拒吏部尚书尹
旻子请托，谮之中官汪直，谪知锦州。值岁旱，捐俸赈
救，濬水源，创石盘七堰，溉田数千顷。会都御史张瓒
开坝底诸堡，珙至，往理戎务。土酋突遇，珙中流矢死”
之。居人月夜每见珙乘马如生，立祠祀之。